ANDREW WOMMACK EVANKELIUMIN ÄÄRELLÄ
TALOUDENHOITO. OSA 2/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Viimeksi aloitin opetussarjan hyvästä taloudenhoidosta.
Aiheesta on saatavana kirja. Sarjan nimi kuvaa sitä hyvin.
Monet opettavat taloudellisesta menestyksestä, ja tämäkin opetus -
käsittelee hyvinvointia, mutta painotan hyvää taloudenhoitoa.
Tiedän, että pastorit ovat satuttaneet monia puheillaan raha-asioista.
En vastusta menestystä. Uskon siihen koko sydämestäni, -
mutta myönnän, että taloudellisesta menestyksestä -
opetetaan usein ahneella ja itsekeskeisellä tavalla.
En käytä tähän paljon aikaa, mutta sanon vain, että ymmärrän, -
miksi monet eivät pidä siitä, että pastori puhuu raha-asioista.
Vika voi olla puhujassa tai siinä, miten hänen puheensa tulkitaan, -
mutta opetus on joskus manipuloivaa. Olen nähnyt rahankeräysohjelmia, -
joissa sanotaan: "Jos annat x euroa kymmenen minuutin kuluessa, -
saat erityisen siunauksen. Pidä kiirettä, sillä aika loppuu pian."
Sitten tulee uusi sana Jumalalta, että aikaa on vielä 12 minuuttia.
Jumalan siunaus toimii muka vielä seuraavat 12 minuuttia.
En väitä, etteivät ihmiset, jotka tekevät näin, olisi kristittyjä -
tai että he olisivat paholaisesta, mutta minusta se on lihallista.
En usko sellaiseen. Tuollaisen opetuksen takia moni haluaa -
pysyä erossa koko asiasta, mutta siinä piilee myös totuuden siemen.
Jos et ota vastaan tätä totuutta, varojen puute estää sinua -
toteuttamasta Jumalan suunnitelmaa. Se on pätenyt omaan elämääni -
ja palvelutyöhöni, mutta se pätee myös jokaiseen teistä yksilöinä.
Tilastojen mukaan raha-asiat -
aiheuttavat eniten ongelmia avioliitoissa.
Jumalalla on Sanassaan paljon ohjeita taloudellisesta menestyksestä.
En ole laskenut tätä itse, mutta eräs saarnaaja sanoi, -
että Raamatussa on noin 500 jaetta rukouksesta -
ja ehkä muutama vähemmän uskosta. Tulos riippuu tietysti tulkinnasta.
Rahasta sen sijaan on yli 2 000 jaetta.
Tiedän, että Jeesus opetti rahasta enemmän kuin taivaasta ja helvetistä.
En missään nimessä vähättele noiden aiheiden tärkeyttä, -
mutta jo aihetta käsittelevien jakeiden määrästä voi päätellä, -
että raha on tärkeä asia.
Jotkut uskovat erottavat tarkasti elämänsä hengellisen -
ja maallisen puolen, mutta en usko, että Jumala suunnitteli sitä niin.
Luulen, että Jumala antoi ohjeita kymmenyksistä ja uhreista -
muun muassa siksi, että halusi meidän ottavan Hänet mukaan -
myös työ- ja raha-asioihimme. Jos olet tyypillinen kristitty, -
vietät seurakunnassa ehkä tunnin tai pari viikossa.
Jos olet sellainen fanaatikko, että käyt kaikissa tilaisuuksissa, -
saatat viettää siellä 10 tuntia viikossa, mutta se on aika harvinaista.
Silti useimmat meistä tekevät töitä 40 tuntia tai enemmänkin viikossa.
Vietämme siis paljon enemmän aikaa ansaitsemassa elantoamme -
ja raha-asioiden parissa kuin kristillisen elämän asioissa.
En usko, että Herra suunnitteli niin, että elämässämme on erikseen -
hengellinen puoli, johon kuuluvat ehkä jokapäiväiset hartaudet -
ja kirkossakäynti kerran viikossa, ja muu elämämme on maallista, -
niin että toimimme omassa voimassamme ja maailman tavoilla.
Herra suunnitteli niin, että Hän pitää meistä huolen yliluonnollisesti, -
jos luotamme Häneen raha-asioissa.
Jaan teille monia tähän liittyviä raamatunkohtia selittääkseni, -
että Herra haluaa olla mukana myös elämämme taloudellisella puolella.
Viime jaksossa näytin Kurt Barreton todistuksen.
Hän ansaitsi paljon, mutta teki kaiken omassa voimassaan.
Hän rahoitti asioita lainalla ja hänellä oli valtavasti asuntolainaa.
Kun asuntolainakupla puhkesi vuonna 2008, hän joutui vaikeuksiin.
Hänet muutti opetukseni siitä, että itsekeskeisyys on murheen juuri.
Kaikki eivät näe, miten itsekeskeisyys liittyy menestykseen, -
mutta niillä on vahva yhteys. Jos luotat vain itseesi ja ajattelet, -
että menestyksesi riippuu vain sinusta ja kovasta työstäsi, -
jos et luota Jumalaan vaan yrität tehdä kaiken itse, -
olet tuhon tiellä. Se uuvuttaa sinut loppuun.
Monet ihmiset elävät näin.
Raamattu kuitenkin opettaa, että on oikea ja väärä tapa menestyä.
On Jumalan mielen mukaista ja Hänen tahtonsa vastaista menestystä.
Se on helppo nähdä itsekin. Jotkut ihmiset ansaitsevat miljardeja.
Heillä on kaikkea sitä materiaa, mitä useimmat tavoittelevat.
Heillä on taloja, mainetta ja kunniaa, ja he voivat tehdä, mitä haluavat.
Silti heidän elämänsä on kurjaa, koska kaikki riippuu heidän työstään.
Snl. 10:22 "Herran siunaus rikkaaksi tekee, ei oma vaiva siihen -
mitään lisää." Englanniksi loppuosa kuuluu: "Hän ei lisää siihen surua."
Jumalan kautta voimme siis rikastua ilman, että siihen liittyy tätä surua, -
eikä meidän ei tarvitse kantaa taakkaa rahan keräämisestä ja säilyttämisestä.
On kuitenkin myös toinen tapa rikastua. Siihen liittyy surua.
On siis olemassa oikea ja Jumalan tahdon mukainen tie rikkauksiin -
ja väärä tie rikkauksiin. Minusta tuntuu, että koska tästä aiheesta -
ei ole opetettu kovin paljon tai hyvin, monet ovat käyttäneet maailman tietä.
He yrittävät saada tarpeensa täytettyä. Kaikki eivät haaveile rikkauksista.
Heidän ei tarvitse saada montaa taloa, he haluavat vain täyttää tarpeensa, -
mutta moni yrittää sitä oman ja maailman viisauden turvin -
eikä seuraa Raamatun ohjeita.
Saatat ollakin siinä tilanteessa, että saat tarpeesi tyydytettyä, -
mutta sinulla ei ole rauhaa tai turvaa.
Kun talouskriisi iski vuosina 2008―2009, -
monet näistä miljardööreistä tekivät itsemurhan, -
koska taloudellisista ongelmista ei enää näyttänyt olevan ulospääsyä.
Monet kristitytkin olivat huolissaan, peloissaan ja jopa paniikissa, -
koska eivät olleet hankkineet hyvinvointiaan Jumalan tavalla.
Jos teet sen Jumalan tavalla, -
Hän on rahojesi lähde, ei USA:n tai jonkin muun maan talous, -
ja Hän on sama on sama eilen, tänään ja iankaikkisesti, Hepr. 13:8.
Fil. 4:19 "Mutta minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa."
Jumalan apu perustuu taivaan talouteen, joka ei vaihtele.
Siinä ei ole lamoja eikä nousukausia.
Jos alat menestyä Jumalan tavalla, sinulla on turva ja rauha, -
jotka kestävät kaikissa lamoissa ja talouden romahduksissa.
Voit nukkua öisin, koska harteillasi ei ole menestyksen taakkaa.
Jotkut teistä saattavat menestyä hyvin maailman mittapuulla.
Teillä voi olla kaikki tarpeellinen, mutta olette kuilun partaalla.
Teillä on asuntolainaa korviin asti, ja jos tielle tulee pienikin kuoppa -
tai taloudellinen laskusuhdanne, se kaikki voi kadota hetkessä.
Sellainen ei ole turvallisuutta. Jumala ei halua meidän elävän niin.
On oikea ja väärä tapa menestyä, ja puhun Jumalan tavasta menestyä.
Tämä opetus voisi mullistaa elämäsi, ottaa harteiltasi valtavan taakan -
ja suunnata huomiosi uudelleen. Uskon, että se voi muuttaa elämäsi.
Aloitetaan jakeesta Luuk. 16:1.
Tulen puhumaan pitkään tästä Jeesuksen vertauksesta.
Tämä oli minusta joskus vaikein kohta koko Raamatussa ymmärtää.
Minusta siinä ei ollut mitään järkeä.
Herra antoi minulle ymmärrystä, ja nyt se on yksi väkevimmistä jakeista.
Se puhuu minulle, ja jos avaat sydämesi, se voi muuttaa käsityksesi -
menestyksestä ja siitä, miten Jumala haluaa sinun menestyvän.
"Ja hän puhui myös opetuslapsilleen: -
'Oli rikas mies, jolla oli huoneenhaltija, -
ja hänelle kanneltiin, että tämä hävitti hänen omaisuuttansa.'"
Käyn läpi koko vertauksen, sen selityksen ja käytännön sovellukset.
Käytän tähän paljon aikaa, mutta aloitan ensimmäisestä jakeesta.
Painotan sitä, että vertaus kertoo miehestä, joka oli huoneenhaltija -
tai taloudenhoitaja. Se tarkoittaa, että hän oli toisen palveluksessa, -
ja rahat, joista hän piti huolta, kuuluivat jollekulle toiselle.
Hänellä ei ollut oikeutta tehdä niille, mitä ikinä hän halusi.
Hänen piti tehdä tili tekemisistään työnantajalleen, joka omisti rahat.
Huoneenhaltija siis huolehti jonkun muun ihmisen raha-asioista.
Tämä täytyy pitää jatkuvasti mielessä.
Tämä on yksi asioista, jotka liittyvät menestykseen.
Menestys ei ole sitä, että panemme kolikon aukkoon, vedämme kahvasta -
ja Jumala kaataa meille rahaa, jonka voimme käyttää miten tahdomme.
Me hoidamme Jumalan resursseja, jotka Hän on uskonut käyttöömme.
Siksi meidän pitää tehdä Hänelle tiliä siitä, miten käytämme rahaa.
Kuten jo aiemmin sanoin, useimmat kristityt käyttävät -
hengellisiin asioihin ja Herran kanssa olemiseen 1―10 tuntia viikossa, -
mutta ovat töissä 40 tai jopa 60 tuntia viikossa. Moni pitää erillään -
elämänsä maallisen ja hengellisen puolen ja luulee rahoja omikseen.
Emme palkan saadessamme kiittele pomoamme palkasta, -
vaan ajattelemme ansainneemme sen työllämme. Se kuuluu meille.
Jos emme ole varovaisia, alamme helposti ajatella, -
että oma työmme ja kykymme tuottavat kaiken hyvinvointimme.
Jollekulle voi olla suuri uskonaskel hyväksyä tämä, mutta uskon, -
että se on totta: Jumala on se, jonka ansiosta olet menestynyt.
Ehkä joku sanoo: "Et tiedä, miten paljon teen töitä ja panostan tähän", -
mutta kukaan meistä ei voinut päättää syntyä tähän maailmanaikaan.
Entä jos olisit syntynyt tuhat vuotta sitten sellaiseen yhteiskuntaan, -
joka Euroopassa vallitsi keskiajalla. Silloin oli talonpoikia ja aatelisia, -
ja ellei syntynyt aateliseksi, ei pystynyt muuttamaan tilannettaan.
Tai jos olisit syntynyt orjaksi tai kehitysmaahan?
Tai kulttuuriin, jossa prostituutio on vain normaali osa elämää?
Tarkoitan, että jos katsot tätä ohjelmaa, olet melko menestynyt -
verrattuna kaikkiin niihin ihmisiin, jotka ovat eläneet ennen meitä.
Et päättänyt syntyä yhteen historian hyvinvoivimmista ajanjaksoista.
Maailmassa on paljon tasavaltoja ja demokratioita, -
jotka antavat kansalaisilleen vapauden, jollaista ennen ei ollut.
Olisit voinut syntyä aikaan, jolloin asiat olivat toisin.
Ihmiset ovat taistelleet ja kuolleet, jotta saisimme tämän hyvinvoinnin.
Huomasitpa sitä tai et, Jumala asetti sinut maan päälle aikana, -
jolloin meillä on mahdollisuuksia, joita monilla muilla ei ollut.
Sinä et saanut sitä aikaan.
Lisäksi sinulla on kykyjä ja lahjoja. Mielesi toimii, ja voit tehdä asioita.
Niiden ansiosta voit tehdä työtä. Monet teistä ovat taiteilijoita -
tai rakentavat jotakin. Teillä on siihen Jumalan antama kyky.
Lahjoja voi kehittää ja taitoja hioa, mutta emme voi korvata sitä, -
mitä Jumala ei ole antanut. Jumala loi jokaisen meistä niin, -
että meillä on tiettyjä kykyjä, joiden ansiosta voimme tehdä asioita.
Ymmärsitpä sitä tai et, Jumala on kaiken tämän lähde.
Jos Herra olisi vain sotkenut aivojesi kemikaaleja vähäsen, -
suustasi valuisi kuolaa. Sen sijaan, että nuolisit postimerkkejä, -
voisit vain kastaa ne kuolaan. Et saanut aikaan kykyäsi ajatella.
Voit kouluttautua ja kehittää itseäsi, mutta et voi korvata Jumalan työtä.
Vaikket tiedostaisi sitä, terveytesi, kykysi ja lahjasi tulevat Jumalalta, -
samoin se, että olet syntynyt tähän aikaan historiassa.
Herra antaa meille lahjoja. Voin rehellisesti sanoa itsestäni, -
että Herra on johdattanut minua. Elämässäni tapahtuneet hyvä asiat -
eivät johdu omasta viisaudestani tai kyvystäni tehdä asioita, vaan siitä, -
Jumala on siunannut ja johdattanut minua, ja olen seurannut Häntä.
Siksi elämäni on tuotteliasta, kosketan ihmisiä ja asioita tapahtuu.
Osa teistä on kuullut tämän ennenkin, mutta se on hyvä esimerkki tästä.
Vähän ennen kuin äitini kuoli 96-vuotiaana, kerroin hänelle, -
mitä kaikkea Jumala oli tekemässä elämässäni ja palvelutyössäni.
Hän halusi kuulla siitä, ja sen kuuleminen siunasi häntä kovasti.
Hän ei kuitenkaan halunnut minun ylpistyvän ja sanoi: -
"Tiedäthän, Andy, että se on Jumalan työtä." Vastasin, että tiesin kyllä.
Sitten hän osoitti minua luisevalla sormellaan ja sanoi: -
"Sinä et ole tarpeeksi fiksu tähän." Olen täysin samaa mieltä.
Yritän sanoa, että vaikka olen seurannut Jumalaa, -
ottanut uskonaskelia, tutkinut Sanaa ja rukoillut, -
elämäni yllä oleva siunaus ja se, muiden elämä muuttuu sen kautta, -
ei ole seurasta omasta suuresta viisaudestani tai lahjoistani.
Todella monet ohjelmaani katsoneet ihmiset sanovat samaa.
Kävin juuri raamattukoulussani Raleigh Durhamissa, -
Washington DC:ssa ja missä vielä kävinkään?
Kävin raamattukoulussamme Kansas Cityssä. Kaikissa niissä -
opiskelijat todistivat nähneensä ohjelmaani televisiossa vuosikausia.
He sanoivat, että olen maailman tylsin tyyppi, istun vain ja puhun.
Miksi kukaan kuuntelisi sellaista? Mutta kun he sattuivat pysähtymään -
ja alkoivat kuunnella opetustani, se siunasi heitä, ja nyt he ovat mukana -
järjestömme työssä. Menestykseni salaisuus ei siis ole lahjakkuuteni -
tai valloittava karismani. En ole sellainen kuin monet pastorit, -
jotka ovat loistavia puhujia tai muuta. Se johtuu vain Jumalan siunauksesta.
Seuraan Häntä. Sama pätee sinuunkin, huomasitpa sitä tai et.
Ehkä pystyt sanomaan, että teet töitä 60 tuntia viikossa, -
mutta Jumala antoi sinulle voiman, terveyden, älyn ja kyvyn tehdä työtä.
Tiedostitpa sitä tai et, totuus on, -
että olet Jumalan sinulle antamien kykyjen ja lahjojen käyttäjä ja hoitaja.
Uskon, että ensimmäinen askel Jumalan mielen mukaiseen -
taloudelliseen menestykseen on ymmärtää, että Jumala loi meidät, -
emme vain kehittyneet jostakin.
En nyt lue näitä jakeita, mutta psalmissa 139 puhutaan siitä, -
että Jumala näki kaikki jäsenemme jo ennen kuin ne kehittyivät -
ja että kaikki päivämme oli kirjoitettu Hänen kirjaansa -
ennen kuin yksikään niistä oli kulunut. Jumala loi sinut suunnitelmaa varten.
Et omista itseäsi. Elämäsi, lahjasi ja kykysi eivät kuulu sinulle.
Sinulla on vain yksi mahdollisuus saavuttaa täysi potentiaalisi: -
selvittää, mitä varten Jumala sinut loi ja hoitaa Hänen antamiaan asioita.
Kysy, mikä on Jumalan suunnitelma sinulle ja miten sinun pitäisi menestyä.
Miten Hän haluaa sinun toimivan? Jos seuraat Hänen johdatustaan, -
takaan, että menestyt paremmin kuin voisit ikinä menestyä -
tekemällä asiat omalla tavallasi. Se sanotaan niin monessa jakeessa.
Snl. 3:5―6 "Turvaa Herraan kaikesta sydämestäsi -
äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Se tarkoittaa, että meidän pitää löytää Jumalan tahto ja noudattaa sitä -
eikä olla niin itseriittoisia.
Nykyisin monet ylpeilevät sillä, että ovat oman onnensa seppiä.
Se tarkoittaa vain, että he ovat matkalla kohti tuhoa. Ps. 14:12 -
"Miehen mielestä on oikea monikin tie, joka lopulta on kuoleman tie."
Voit tehdä asiat omalla tavallasi, mutta se johtaa taatusti kuolemaan, -
sydänsuruihin ja sekasortoon. Ihmiset ovat stressaantuneita, -
riippuvaisia huumeista ja alkoholista ja tarvitsevat unilääkkeitä, -
koska tekevät asiat omalla tavallaan.
Vaikka menestyisit sillä tavalla hetkellisesti, se johtaa kuolemaan.
Kerran voimasi loppuvat, suuri viisautesi ei riitäkään -
tai tilanteet muuttuvat. Ellet menesty Jumalan tavalla, -
asennoidu niin, että olet Jumalan talouden hoitaja, -
ja ala etsiä ja seurata Jumalan suunnitelmaa, -
mahdollinen menestyksesi on kuin liukkaalla jäällä.
Putoat ennemmin tai myöhemmin. Se on todistettu miljoonia kertoja.
Veljet ja sisaret, on olemassa Jumalan ja ihmisen tapa menestyä.
Jos menestyt omassa voimassasi ja omaan viisauteesi nojaten, -
se vaatii veronsa eikä kestä. Jos teet sen Jumalan tavalla, -
Herran siunaus tekee sinusta rikkaan, eikä siihen liity surua.
Pystyt nukkumaan öisin.
Ensimmäinen askel siihen on, että ymmärrät olevasi taloudenhoitaja.
Lahjasi ja rahasi eivät ole sinun, etkä saa valita tietäsi itse.
Jumalan sanassa on paljon ohjeita siihen, ja alan käydä niitä läpi.
Opit menestymään Jumalan tavalla. Jos seuraat Jumalan suunnitelmaa, -
sinusta tulee rikas, eikä siihen liity surua, vaan saat suuren siunauksen.
Kiitos, ystävät ja kumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Tässä Tracey Elliot-Reep.
Hän kasvoi villien ponien parissa Englannissa ja unelmoi cowboyista.
Se oli Jumalan antama unelma.
Myöhemmin ratsastin USA:n halki ja tapasin cowboyita ja intiaaneja.
Andrewin opetus armosta ja uskosta rohkaisi häntä.
Hän ratsasti Uuden-Seelannin läpi -
sekä yksin USA:n länsiosan halki Meksikon rajalta Kanadan rajalle.
Jumalan kanssa elämä on seikkailu, jos uskot, että Hän on puolellasi.
Hän on julkaissut uskonmatkoistaan innostavia ja laadukkaita kirjoja.
Ruudulla näkyvästä osoitteesta saat lisätietoja hänen seikkailuistaan.
Andrew Wommack ja Charis-koulut ovat muuttaneet ihmisten elämää -
jo 20 vuoden ajan. Lisätietoa osoitteesta charisbiblecollege.org.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä, kirja, -
työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Nettisivuiltamme näet kaikki tavat, joilla voit tilata opetuksen.
Sarjan ensimmäinen osa käsittelee sitä, mikä on taloudenhoitaja.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Muistutamme myös, että Andrew'n uusin kirja "Opetusta Daavidista" -
on saatavana haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Marraskuussa hän vierailee Arizonassa ja Texasissa.
Tammikuussa hän käy Arizonassa -
ja pitää vuotuisen miesten konferenssin Woodland Parkissa.
Lisätietoa tapahtumista alueellasi saat nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
Muuta elämäsi. Muuta maailma.
Investoi Charis-raamattukouluun ja Andrew Wommackin työhön
Suomennos: Anni Lähteenmäki